Obama: Ahamadinedžadova izjava uvredljiva
Iranski predsednik rekao je u Ujedinjenim nacijama da su američki zvaničnici planirali terorističke napade 11. septembra
Predsjednik Obama je u obraćanju učesnicima Generalne skupštine Ujedinjenih nacija rekao da Iran nije odgovorio na njegovu ponudu za razgovore o nuklearnom programu te zemlje. Obama je istakao da nove sankcije Savjeta bezbjednosti, usvojene u junu, jasno pokazuju da međunarodno pravo, kada je riječ o Teheranu, nije besmisleno. Ispred zgrade Ujedinjenih nacija organizovani su protesti protiv iranskog predsjednika Mahmuda Ahmadinedžada i njegovog obraćanja na Generalnoj skupštini. Ahmadinedžad je u svom govoru kazao da je Iran i dalje spreman za ozbiljnu i slobodnu raspravu sa američkim zvaničnicima o nuklearnim pitanjima. On je međutim ustvrdio da su američki zvaničnici planirali terorističke napade 11. septembra i da većina Amerikanca vjeruje u njegovu teoriju. " Ahmadinedžadovi komentari naveli su američku i ostale zapadne delegacije da napuste zasijedanje. Predsjednik Obama je u današnjem intervjuu za BBC ocijenio da je riječ o uvredljivoj izjavi. Pojedini smatraju da Ahmadinedžadove riječi nisu iznenađujuće. "smatra pisac Reza Aslan. Iranski predsednik, u međuvremenu, je ponudio da se sastane sa svetskim silama radi stvaranja okvira za razgovore o iranskom nuklearnom progamu. Na konferenciji za novinare u Njujorku, on je rekao da bi te svetske sile trebalo da budu pet stalnih članica Saveta bezbednosti UN i Nemačka. On je rekao da bi razgovori mogli da se održe u oktobru. Ahmadinedžad je rekao da su vrata otvorena za razgovore u okviru pravde i poštovanja i dodao da bi visoka predstavnica Evropske Unije Ketrin Ešton trebalo da kontaktira Teheran radi odredjivanja datuma.